Diari Oficial de la Generalitat Valenciana


Sumari del DOGV 3951, del 02-03-2001 (2001/1749)

ORDRE de 8 de febrer de 2001, de la Conselleria de Justícia i Administracions Públiques, per la qual es crea el fitxer informatitzat Gestió de Recursos Humans.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/02/08/(2)/dof/vci/html**

### Dades del document

Número de DOGV
:   3951

Data del DOGV
:   02-03-2001

Secció del DOGV
:   I. DISPOSICIONS GENERALS

Número del document
:   2001/1749


Data del document
:   08-02-2001

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * dades personals
    * administració regional
    * base de dades
    * legislació

ORDRE de 8 de febrer de 2001, de la Conselleria de Justícia i Administracions Públiques, per la qual es crea el fitxer informatitzat Gestió de Recursos Humans. [2001/M1749]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix en l'article 2 que aquesta serà d'aplicació a les dades de caràcter personal registrades en suport físic que els faça susceptibles de tractament, i a tota modalitat d'ús posterior d'aquestes dades pels sectors públic i privat.
  
Així mateix, la citada llei orgànica disposa en l'article 20 que la creació, modificació o supressió dels fitxers de les administracions públiques, només podrà fer-se per mitjà de disposició general publicada en el Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina en els seus articles 10 i següents el procediment d'inscripció en aquest últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers informatitzats, l'exercici de la qual recau en la conselleria competent per raó de la matèria.
  
Pel Reial Decret 1950/1996, de 23 d'agost, es van traspassar a la Comunitat Valenciana les funcions i serveis de l'administració de l'estat en matèria de mitjans personals al servei de l'administració de justícia.
  
En particular, es van traspassar a la Comunitat Valenciana les funcions i els serveis que dins del seu territori exercia l'administració de l'estat sobre el personal al servei de l'administració de Justícia en els termes establits en el Reial Decret 249/1996, de 16 de febrer, pel qual s'aprova el Reglament Orgànic dels Cossos d'Oficials, Auxiliars i Agents al Servei de l'Administració de Justícia, i el Reial Decret 296/1996, de 23 de febrer, pel qual s'aprova el Reglament Orgànic del Cos de Metges Forenses.
  
D'acord amb el Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, aquest és el departament del Govern Valencià a qui correspon exercir les competències relatives en matèria de justícia, i aquestes estan encomanades a la Direcció General de Justícia.
  
Per l'Ordre de 29 de setembre de 1999, de la Conselleria de Justícia i Administracions Públiques, per la qual es desenrotlla el Decret 91/1999, de 30 de juliol, correspon al Servei de Recursos Humans de l'Àrea de Justícia de la Direcció General de Justícia, la gestió econòmica i administrativa dels assumptes relatius al personal al servei de l'administració de justícia, en els termes de la legislació aplicable.
  
Per tot això, segons el que disposa l'article 35.e) de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià,
  
ORDENE
  
Article 1
  
La present ordre té per objecte la creació i regulació del fitxer informatitzat que s'identifica en l'annex, de conformitat amb el que disposa l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
Els responsables del fitxer informatitzat de referència adoptaran les mesures de gestió i organització que siguen necessàries per assegurar la confidencialitat i seguretat de les dades existents, així com perquè s'usen per a les finalitats per a les quals van ser arreplegats, i garantir les obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Els afectats del fitxer informatitzat poden interposar el seu dret d'accés, rectificació i cancel·lació de dades, quan siga procedent, davant de l'òrgan administratiu que es concreta en la present ordre.
  
Disposició final
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 8 de febrer de 2001
  
El conseller de Justícia i Administracions Publiques,
  
CARLOS GONZÁLEZ CEPEDA
  
ANNEX
  
Denominació del fitxer: Gestió de recursos humans
  
a) Finalitat i ús del fitxer: gestió de les situacions i incidències administratives dels funcionaris de l'administració de justícia a la Comunitat Valenciana.
  
b) Persones o col·lectius sobre els quals es pretén obtindre dades de caràcter personal: metges forenses, oficials, auxiliars i agents de l'administració de justícia a la Comunitat Valenciana.
  
c) Procediment d'arreplegada de dades:
  
- Declaracions o formularis.
  
- Dades que es troben en els expedients personals dels afectats.
  
d) Estructura bàsica del fitxer i descripció dels tipus de dades incloses en aquest:
  
- Dades d'identificació dels afectats.
  
- Número de Registre de Personal dels afectats.
  
- Relació jurídica dels afectats.
  
- Cos
  
- Dades relatives a situacions administratives.
  
- Dades relatives a reconeixement d'antiguitat i triennis.
  
- Dades relatives al lloc exercit.
  
- Dades relatives a autorització i reconeixement de compatibilitats.
  
- Dades relatives a permisos i llicències.
  
- Dades relatives a expedients administratius en què els afectats figuren com a interessats.
  
e) Cessió de dades de caràcter personal: no està prevista la seua cessió.
  
f) Òrgan responsable del fitxer: Direcció General de Justícia de la Conselleria de Justícia i Administracions Públiques.
  
g) Servei o centre directiu davant del qual es poden exercitar els drets d'accés, rectificació i cancel·lació: Direcció General de Justícia.
  
h) Mesures de seguretat: les mesures que garanteixen la seguretat de les dades de caràcter personal estan desenrotllades a nivell bàsic.


Còpia Permalink ELI